ปรับทุกข์ผ่าน เฟซ ทุกๆเรื่องในเมืองยิว
ทำงานยังกับรถถัง เวลารับตังค์ยังกับขอทานอยากให้ตอนไหนค่อยให้ เจ้านายครับ รู้มั้ยหนี้สินทางบ้านเขาคิดดอก จะดึงไว้เพื่ออะไร เงินเดือนก็ออกไม่ตรง ผัดวันประกันพรุ่ง แถมจะมาหักภาษีอีก เอาเปรียบกันทุกทาง ช่วยแรงงานไทยด้วย,ตัวอย่างข้อความที่พี่น้องแรงงานไทยในอิสราเอลเขียนระบายความรู้สึกไว้ในเฟซบุ๊ก ทุกเรื่องเมืองยิว ที่สถานเอกอัครราชทูตไทย ณ กรุงเทลอาวีฟ ประเทศอิสราเอล สร้างขึ้นเพื่อใช้แจ้งข่าวสารรับฟังเรื่องราวร้องทุกข์จาก คนไทยในประเทศนี้ ซึ่ง ผู้ดูแลเฟซบุ๊ก จะรวบรวมข้อความต่างๆรายงานไปตามลำดับชั้น,หลายคำถามตัดพ้อถึงผู้ใหญ่ในรัฐบาลทำไมรัฐบาลไทยไม่ทำเหมือนรัฐบาลลาว เวียดนาม กัมพูชา คนของเขาได้ค่าแรงมากกว่าแรงงานไทยเสียอีก แถมดูแลแรงงานชาติเขาได้อย่างทั่วถึง ได้รับสวัสดิการครบทุกอย่างไม่เหมือนรัฐบาลไทย รู้ว่าแรงงานไทยถูกเอาเปรียบทำไมไม่แก้ไข ไปหารือในจุดนี้บ้าง คนร้องเรียนเยอะแยะ ช่วยเข้ามาดูแลหรือหาวิธีแก้ไขช่วยคนไทยด้วยกันอย่างจริงจังซักทีเถอะคร้าบ ทุกคนที่มาทำงานต่างก็มีความหวัง,ผมทำงานหนัก อยู่กับสารเคมีตลอด แต่ไม่มีการตรวจสุขภาพประจำปี รัฐบาลไทยไม่มีศักยภาพพอที่จะบีบให้เขาปฏิบัติตามมาตรฐานได้ เป็นกรรมของแรงงานไทย,คำชี้แจงจากผู้ดูแล ระบุว่า การมาทำงานต่างประเทศเป็นทางเลือกหนึ่งที่มีคนสนใจมาก เพราะค่าแรงมากกว่าทำงานในเมืองไทย กระทรวงแรงงานได้แก้ปัญหาค่าหัวคนมาทำงานอิสราเอล และเปิดโอกาสให้คนไทยมีงานทำทุกคน จะเห็นว่าคุณสมบัติของคนที่สมัครงาน (โครงการความร่วมมือไทย-อิสราเอล เพื่อการจัดหางาน : TIC) และได้มาทำงานที่อิสราเอลแทบจะมาได้หมด เพราะไม่จำกัดวุฒิการศึกษา,หากคุณจับสลากได้ก็ได้มา คนพลาดหวังมากกว่าคนที่ได้ คนที่มาถึงแล้วอาจต้องประสบปัญหาเพราะเราเลือกนายจ้างไม่ได้ นายจ้างก็เลือกเราไม่ได้ นายจ้างดีก็มี ไม่ดีก็มี ลูกจ้างก็เช่นกันมีดีและไม่ดี,ดังนั้นเมื่อเลือกแล้วและมีโอกาสได้มาแล้ว อย่างน้อยถ้าตั้งใจ อดทน ส่งเงินกลับบ้านได้มากกว่าทำงานในไทยแน่นอน คนที่ประสบความสำเร็จสามารถส่งเงินจากประเทศนี้มีมากกว่าที่ผิดหวัง,ถ้ามีปัญหาแจ้งฝ่ายแรงงานสถานทูตได้ เพราะปัญหาของแรงงาน เช่น ค่าจ้าง เป็นปัญหาหนึ่งในหลายร้อยปัญหาที่สถานทูตให้ความช่วยเหลือ ท่านอาจไม่ทราบการทำงานของสถานทูต กรุณาอดทนในการติดต่อไปสถานทูต ซึ่งมีเจ้าหน้าที่รับสายฝ่ายแรงงาน 3 คน ฝ่ายกงสุล 3 คน,ปัญหามีว่าคนงานหรือคนไทยที่ติดต่อมาวันละเป็นร้อยคน หากไม่ได้รับสายก็เป็นเพราะกำลังบริการท่านอื่นอยู่ และแม้มีสายด่วน แต่หากติดต่อโทร. ไปสถานทูตวันหยุดก็จะไม่มีผู้รับสาย แต่สายด่วนซึ่งเป็นเบอร์ส่วนตัว ท่านสามารถโทร.ได้กรณีเร่งด่วน และเฟซนี้หากจะวิจารณ์ขอความกรุณาอยู่ในขอบเขตและใช้คำสุภาพ,ข้อความโต้กลับขอโทษนะครับที่ทางสถานทูตเปรียบเทียบให้ฟังว่า ทำงานที่อิสราเอลได้เงินเยอะกว่าเมืองไทยนั้น ส่วนตัวแล้วผมมองว่าเป็นข้ออ้างเพื่อปัดปัญหาเรื่องค่าแรงไม่ตรงตามสัญญาจ้าง ที่ทางรัฐบาลไทย หรือสถานทูตไทยไม่ได้แก้ปัญหาอย่างจริงจังมากกว่า แรงงานไทยเขาเต็มใจเข้ามาทำงานก็จริง แต่อย่าลืมนะครับว่าก่อนที่เขาจะตัดสินใจมาทำงานเขามีสัญญาจ้างที่ระบุรายละเอียดทุกอย่างชัดเจนรวมถึงอัตราเงินเดือนที่เขาควรจะได้ ซึ่งสัญญาก็ระบุชัดเจนว่าเป็นเงินเดือน แต่มาทำจริงกลับเป็นรายวัน แถมบวกลบดูแล้ว ทั้งเดือนยังไม่เท่าที่ระบุในสัญญาจ้าง แล้วแบบนี้พวกเขาควรภาคภูมิใจที่ได้มาทำงานที่นี่อย่างนั้นเหรอครับ,ถามว่าประเทศไทยส่งแรงงานมาทำงานที่นี่เป็นเวลานานเท่าไหร่แล้วครับ ผมเดาว่าไม่ต่ำกว่า 30 ปี ซึ่ง 30 ปีมันนานมากพอที่ทางรัฐบาลจะแก้ไขปรับปรุงทุกๆเรื่องให้เป็นไปตามมาตรฐานได้ตั้งนาน ถ้ารัฐบาลจริงใจกับแรงงานของตัวเอง หรือคิดว่าถ้ามีแรงทำก็ทำไป จะแคร์ทำไมเพราะคนใหม่ๆที่อยากจะมาก็เยอะแยะ สุดท้ายขอบอกว่าเศร้าแทนแรงงานทุกท่าน สู้ๆครับ อดทน ทำใจให้หนักแน่นอย่าไขว้เขวกับสิ่งไม่ดี รีบเก็บตังค์กลับบ้านเรา,คำชี้แจงตอบกลับไปว่าตามข้อเท็จจริงแล้ว แทบทุกประเทศ นายจ้าง กับลูกจ้าง มีความต้องการที่ขัดแย้งกันตลอด นายจ้างอยากลดต้นทุน ลูกจ้างก็อยากได้ค่าจ้างมากๆ แต่ทั้งสองฝ่ายต้องอยู่ด้วยกัน การแก้ปัญหาแรงงานทั่วโลก คือการเจรจาเพื่อให้อยู่ร่วมกันได้ แต่หากเจรจาไม่สำเร็จ ค่อยไปว่าเรื่องบทลงโทษ ดูว่าระหว่างนายจ้าง หรือลูกจ้างใครทำผิดกฎหมาย สำหรับในอิสราเอลผู้ที่ลงโทษนายจ้างได้ คือ รัฐบาลอิสราเอล,ส่วนในประเทศไทย ปัญหาจ่ายค่าแรงขั้นต่ำไม่ตรงกับที่กฎหมายกำหนดก็ยังมีให้เห็น แต่ไม่ใช่นายจ้างทั้งหมดที่ทำผิดฝ่ายเดียว ซึ่งต้องดำเนินการเป็นกรณีๆไป,นี่คือส่วนหนึ่งของการแสดงความคิดเห็นใน Facebookทุกเรื่องเมืองยิว ที่คัดมาให้อ่านเพื่อสะท้อนปัญหาและความรู้สึกที่เกิดขึ้นกับแรงงานไทยที่ไปทำงานในอิสราเอล,แม้ว่ากรมการจัดหางาน กระทรวงแรงงาน ได้ประสานงานกับอิสราเอล ใช้ระบบรัฐต่อรัฐ ในชื่อโครงการความร่วมมือไทย-อิสราเอล เพื่อการจัดหางาน (TIC) เพื่อความโปร่งใส แต่ในทางปฏิบัติก็มีปัญหาส่งผลกระทบเป็นอย่างมาก เนื่องจากแรงงานไม่สามารถเลือกงานตามความถนัดหรือรู้ล่วงหน้าว่าจะได้งานที่ไหน ทำอะไร ทำอย่างไร เช่นเดียวกันนายจ้างก็ไม่สามารถเลือกคนงานได้ ยิ่งไม่มีล่ามคอยเป็นตัวกลางในการสื่อสารกันและกันก็ยิ่งยุ่ง,เสียงสะท้อนจากแรงงานตามโครงการบอกว่า ก่อนการเดินทางมีการอบรมเพียงเล็กน้อยเท่านั้น ต้องไปเรียนรู้ทีหลังว่าการปลูกผักในโรงเรือน วิธีการเก็บผักผลไม้ต้องทำอย่างไร บางครั้งเจอผลไม้ที่มีขนแพ้ก็ไม่มียาทา หรือวิธีการฉีดยาฆ่าแมลงที่ถูกวิธีทำอย่างไร สวมเสื้อ แบบไหนมีหน้ากากป้องกันรึเปล่า เปลี่ยนตัวกรองกี่ครั้ง,บางครั้งนายจ้างกลัวเปลืองหน้ากาก มาบอกว่าฉีดๆไปเถอะไม่เป็นอันตรายต่อคน จะเห็นได้ว่างานเกษตรในอิสราเอล วิธีการไม่เหมือนกับงานเกษตรในเมืองไทย มีการคัดคุณภาพของพืชผักผลไม้ จะเก็บลูกอินทผลัมยังใช้รถเครนขึ้นไปตัด ไม่ต้องปีนต้นเหมือนเก็บมะพร้าวในบ้านเรา,ส่วนเรื่องวิถีชีวิตความเป็นอยู่ของแรงงานไทย เขาบอกว่าต้องอยู่กันตามมีตามเกิด อาหารการกินไม่ถูกสุขลักษณะ ห้องพักบางแห่งเป็นตู้คอนเทนเนอร์ ไม่มีเครื่องปรับอากาศ ฤดูร้อนนอนแทบไม่ได้ ฤดูหนาวไม่มีเครื่องทำความอุ่น เสื้อผ้า เครื่องนุ่งห่ม เครื่องใช้ไม่เหมาะสมกับสภาพอากาศ สารพัดเรื่องบางคนเปรียบเทียบว่า ที่อยู่เหมือนเล้าไก่ และการจ่ายเงินเดือน นายจ้างบางแห่งไม่มีสลิปเงินเดือนให้ บางแห่งไม่จ่ายเงินตามกำหนด ถูกหักเงินสารพัด อ้างเป็นค่าอาหาร ค่าเช่าบ้าน บางแห่งก็ตัดค่าล่วงเวลา ไม่สามารถเรียกร้องได้ด้วย,อิทธิกร ไตรทศาวิทย์ เลขานุการโท สอท. ณ กรุงเทลอาวีฟ บอกว่า เพื่อเป็นการช่วยเหลือคนไทยผู้ตกทุกข์ได้ยาก เรามีสายด่วนฉุกเฉินตามโครงการจัดตั้งศูนย์ดำรงธรรมในต่างประเทศให้ติดต่อสอบถาม แจ้งเรื่องต่างๆที่ประสบปัญหาได้ที่ฝ่ายกงสุล หัวหน้าฝ่าย หรือกงสุล 054 636 8150 หรือ 054 550 1141 เจ้าหน้าที่ฝ่ายกงสุล คนที่ 1 050 537 0759 เจ้าหน้าที่ฝ่ายกงสุล คนที่ 2 054 431 8830 ฝ่ายแรงงาน หัวหน้าฝ่ายแรงงาน 054 469 3476 รองหัวหน้าฝ่ายแรงงาน 054 469 3477 เจ้าหน้าที่ฝ่ายแรงงาน 054 566 9459,สำหรับเวลาทำการปกติ ติดต่อสอบถามเจ้าหน้าที่ได้ที่ฝ่ายกงสุล หมายเลข 09 954 8412/09 954 8413 และ 09 954 8415 ฝ่ายแรงงาน หมายเลข 09 954 8431/09 954 8432 และ 09 954 8433 ได้เช่นกัน,ส่วน เฟซบุ๊ก ติดต่อได้ในชื่อกลุ่ม ทุกเรื่องเมืองยิว และ สถานเอกอัครราชทูต ณ กรุงเทลอาวีฟ.
ตัวอย่างข้อความที่พี่น้องแรงงานไทยในอิสราเอลเขียนระบายความรู้สึกไว้ในเฟซบุ๊ก ทุกเรื่องเมืองยิว ที่สถานเอกอัครราชทูตไทย ณ กรุงเทลอาวีฟ ประเทศอิสราเอล สร้างขึ้นเพื่อใช้แจ้งข่าวสาร
สกู๊ปหน้า1,รถถัง,แรงงานไทย,รัฐบาล,เวียดนาม,ลาว,กัมพูชา,ค่าแรง,ตรวจสุขภาพประจำปี,การทำงาน,ไทยรัฐฉบับพิมพ์